જેટલીએ પોતાનો પક્ષ રજૂ કરતા કહ્યું હતું કે, માલ્યાનું નિવેદન પાયાવિહોણું છે. રાજ્યસભાના સભ્ય હોવાના નાતે માલ્યાએ એક વખત મળવાનો પ્રયાસ કર્યો હતો. જ્યારે તેઓ સદનમાંથી બહાર નિકળીને પોતાની ઓફિસ તરફ જઈ રહ્યા હતા. જેટલીએ ઉમેર્યું હતું કે, ઝડપથી તેઓની પાસે આવીને માલ્યાએ કહ્યું હતું કે, તે સમગ્ર વિવાદનું નિરાકરણ કરવા માગે છે. પરંતુ તેમાં કોઈ તથ્ય ન હોવાથી બેંકો સાથે વાતચીત કરવા કહ્યું હતું. બેંકોના કરજ સંબંધિત કારોબારી હિતને જોતા મુલાકાત માટે સમય આપવાની તો વાત જ ઉભી થતી નથી. આનાથી વિશેષ કોઈ વાતચીત થઈ નહોતી અને આ વાત પણ માલ્યાને રાજ્યસભાના સભ્ય હોવાના નાતે મળેલા વિશેષાધિકારના કારણે થઈ હતી.